
Nr. 1997  din  23 martie  2022
REFERATUL  DE APROBARE
ca instrument de prezentare și motivare a proiectului de hotărâre privind

aprobarea cooperării comunei Vulcana-Băi cu Filiala Județeană Dâmbovița a Societății Naționale de Cruce Roșie din România
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse, normă consolidată și de  prevederile art. 136 alin.(2) din Codul administrativ.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare aprobarea cooperării comunei Vulcana-Băi cu Filiala Județeană Dâmbovița a Societății Naționale de Cruce Roșie din România.

Sediul materiei privind această capacitate a Consiliului Local îl reprezintă:
a) art. 2, art. 15 alin. (2), art. 120 alin. (1) și art. 121 alin. (1) și (2)  din Constituția României, republicată;

b) art. 10 pct. 1 și pct. 2   din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) și art. 1240  și următoarele din Codul civil, referitoare la contracte sau convenții din Codul civil al României, adoptat prin Legea nr. 287/2009, republicat, cu modificările și completările ulterioare;

      d) art. 1 alin. (2), art. 3, art. 6-13, art. 75, art. 84, art. 85, art. 95 alin.(2), art.96, art. 98, art. 104 alin.(1) lit. k) art. 105 alin.(1), art. 106, art. 110 art. 129 alin. (1), alin. (2) lit. e) coroborat cu alin. (9) lit. a), art.197, art.198, art. 199, art. 200, art. 240 și art. 243, lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

e) art. 1 teza a II-a,  art. 8 și art. 11 lit. c) și lit. i) din Legea Societății Naționale de Cruce Roșie din România nr. 139/1995, cu modificările și completările ulterioare;

f) art. 35 alin. (1) din Legea nr. 273/2006 privind finanțele publice locale, cu modificările și completările ulterioare;a Strategiei naţionale anticorupţie 2021-2025 şi a documentelor aferente acesteia ;   

Deși l-am invocat în sediul materiei, vă rog să-mi permiteți să enunț prevederile art. 6 din Hotărârea nr. 1269/2021 privind aprobarea Strategiei naţionale anticorupţie 2021-2025 şi a documentelor aferente acesteia :  
„Art. 1. -  Societatea Naţională de Cruce Roşie din România este persoană juridică de drept public, autonomă, neguvernamentală, apolitică şi fără scop patrimonial. 

Ea îşi desfăşoară activitatea cu caracter umanitar, ca organizaţie de ajutor voluntar, auxiliară a autorităţii publice. 

Art. 8. - Societatea Naţională de Cruce Roşie din România se bucură de protecţia şi de sprijinul statului şi are, în calitate de organizaţie de utilitate publică, dreptul de a cere sprijinul tuturor autorităţilor publice, iar acestea au obligaţia de a-l acorda.

Art. 11. -  Principalele atribuţii ale Societăţii Naţionale de Cruce Roşie din România sunt:
…
c) să organizeze, la nivel naţional sau local, după caz, servicii de ajutoare de urgenţă în favoarea victimelor dezastrelor, indiferent de cauzele şi natura acestora;
…

i) să încheie convenţii de colaborare şi să alcătuiască programe de acţiune comune cu alte societăţi sau asociaţii care desfăşoară activităţi umanitare, cu societăţi comerciale, cu ministere şi alte instituţii de specialitate ale administraţiei publice centrale şi locale, în vederea realizării misiunii sale umanitare.”

Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite direcției generale pentru monitorizarea procedurilor administrative din aparatul de specialitate al primarului comunei în vederea analizării şi întocmirii raportului de specialitate şi  Comisiei de specialitate A, în domeniile: comuna Vulcana-Băi, organizarea proprie, precum și organizarea și funcționarea aparatului de specialitate al primarului, ale instituțiilor publice, ale societăților de interes local, dezvoltarea economico-socială și administrarea domeniului public și privat ale comunei pentru întocmirea raportului de avizare. 

Faţă de cele ce preced, aprobarea cooperării comunei Vulcana-Băi cu Filiala Județeană Dâmbovița a Societății Naționale de Cruce Roșie din România, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,

Emil DRĂGHICI
